Diari Oficial de la Generalitat Valenciana


Sumari del DOGV 9900, del 24-07-2024 (2024/7480)

EXTRACTE de la Resolució de 2 de juliol de 2024, del director de l’Escola Tècnica Superior d’Enginyeria de la Universitat de València, per la qual es convoquen els Premis +Enginyeres 2024 a la millor idea per a representar l’impacte de les dones enginyeres en la societat, els canvis que ha de fer la societat i l’educació per a acabar amb la bretxa de gènere en l'enginyeria o com aconseguir equilibrar les carreres masculinitzades i feminitzades, i s’estableixen les bases que els regulen.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9900

Data del DOGV
:   24-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7480

CVE
:   PBSF-D-8080-3656

Data del document
:   09-07-2024

Organisme emissor
:   Universitat de València

Tipus de document
:   Extracte

Descriptors 

:   * enginyeria civil
    * igualtat de tracte
    * distinció honorífica
    * drets de la dona

BDNS (identif.):774987

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/774987>

*Primer. Beneficiaris*

Aquest premi s’adreça a qualsevol persona dins i fora de la comunitat de la Universitat de València. S’hi pot participar tant individualment com en equip. Ningú no pot formar part de més d’un equip ni presentar més d’un treball.

Segon. Objecte

Aquesta convocatòria té per objecte la concessió de premis a la concepció de murals a gran escala que representen l’impacte de les dones enginyeres en la societat i responguen a la pregunta: quins canvis ha de fer la societat i l’educació per a acabar amb la bretxa de gènere a l'enginyeria o com aconseguir equilibrar les carreres masculinitzades i feminitzades.

*Tercer. Bases reguladores*

La convocatòria està publicada en l'URL [https://tauler.uv.es](https://tauler.uv.es ) i se’n farà difusió en la pàgina web de l’ETSE-UV.

*Quarta. Quantia*

a) Es concedirà 1 primer premi de 1.000 € i un segon premi de 500 €.

b) De conformitat amb l’apartat 5.b), punt tercer, es poden concedir premis ex aequo. En aquesta situació, es lliuraran dos primers premis de 750 € cadascun.

c) El premi es farà públic mitjançant el tauler oficial de la Universitat de València i es podrà fer un acte de lliurament dels premis. La rectora de la Universitat de València, o la persona que delegue, lliurarà el premi en aquest acte.

d) El pressupost màxim autoritzat per aquesta convocatòria ascendeix a 1.500 €, a càrrec de la partida de claus funcional 422D i orgànica 1385710353 del pressupost de l’ETSE-UV per a l’exercici 2024.

e) L’import dels premis està subjecte a la retenció de l’impost sobre la renda de les persones físiques (IRPF) que marca la llei, i es formalitzarà per mitjà de transferència bancària en un únic pagament, per a la qual cosa caldrà emplenar la fitxa de pagaments a tercers en el termini de quinze dies comptadors a partir de l’endemà de la publicació del resultat. Aquesta fitxa serà facilitada per l’ETSE-UV a través del correu electrònic que, a aquest efecte, hagen indicat les persones premiades en la sol·licitud de presentació al premi. El pagament dels premis es farà efectius tan bon punt la resolució siga ferma.

*Cinquè. Termini de presentació de sol·licituds*

El termini de presentació de sol·licituds de participació acaba el dia 15 de setembre 2024.

Si la sol·licitud no té els requisits o no va acompanyada de la documentació exigida en aquesta convocatòria, podrà ser esmenada de conformitat amb les previsions i els efectes de l’article 68 (esmena i millora de sol·licituds) de la Llei 39/2015, d’1 d’octubre, del procediment administratiu comú de les administracions públiques.

*Sisè. Altres dades*

Criteris de valoració

Els treballs rebuts es faran públics en les xarxes socials de l'ETSE-UV.

Se seleccionaran els 10 treballs que hagen obtingut més likes des del moment de la publicació i fins al dia 11 d’octubre a les 12.00 hores.

Dels seleccionats, el jurat en valorarà els continguts dels projectes finalistes i seleccionarà els dos esbossos que millor permeten assolir l'objectiu del projecte de fomentar les vocacions d'enginyeria, que ajuden a promoure l'autoconfiança de l'alumnat preuniversitari en aquestes àrees i/o que motiven l’alumnat universitari.

El jurat valorarà els treballs segons els criteris següents:

a) Originalitat i impacte (amb una valoració del 60% de la puntuació total):

– La singularitat en el plantejament del tema.

– Grau de transferència i innovació social per a la representació d'impacte de les dones enginyeres.

b) Execució del treball (amb una valoració del 40% de la puntuació total):

–   Claredat expositiva.

– Coherència estètica.

Sol·licituds

a) Les sol·licituds s’han de presentar, preferentment, electrònicament mitjançant la Seu Electrònica de la Universitat de València (registre electrònic). Segons l’article 2.1, apartat e), del Reglament d’administració electrònica de la Universitat de València, els membres de la comunitat universitària estan obligats a relacionar-se amb la Universitat a través de mitjans electrònics. Per a afavorir la presentació de treballs per part de persones que no formen part de la Universitat de València, també s’ofereix la possibilitat de lliurament que estableix l’article 16.4 de la Llei 39/2015. En la sol·licitud cal adjuntar la cessió de drets d’imatge i el material gràfic, mitjançant la plantilla disponible en el web de l’ETSE-UV [ [http://links.uv.es/ecw6Voh](http://links.uv.es/ecw6Voh ) ].

b) El procediment de sol·licitud és el següent:

Pas 1. S’ha de triar el mètode d'accés amb què es desitge entrar en la SEU:

– Usuari i contrasenya que identifica els membres de la Universitat de València en tots els serveis web.

– Usuari registrat en la SEU. Necessari si no es pot accedir pel mètode anterior.

– Sistema Bp@uk.

Pas 2. Per a accedir a la sol·licitud, cal identificar-se.

Pas 3. Una vegada s'accedeix al formulari, apareixerà la pantalla «Acceptació», en la qual s’ha d'acceptar les condicions indicades i fer clic en ‘Següent’.

Pas 4. En la pantalla «General» es mostraran les dades de la persona sol·licitant i s’han de completar els apartats següents tal com s'indica:

– Tipus d'unitat destinatària: centres

– Nom d'unitat destinatària: Escola Tècnica Superior d'Enginyeria

– Grup destinatari: Gestió administració

– Descripció: +Enginyeres 2024.

– Fitxers adjunts: cal adjuntar la documentació sol·licitada, degudament emplenada i signada, i els arxius que corresponguen.

– En el cas de col·lectius, cal identificar totes i tots els i les membres del grup.

– Quan es presente l'esborrany del projecte, s'ha de presentar una declaració jurada en què s'indique que no s'incorre en cap de les prohibicions de l'article 13 de la Llei de subvencions.

Pas 5. Per a acabar la sol·licitud, cal acceptar les notificacions telemàtiques i fer clic a «Enviar».

  

València, 9 de juliol de 2024

(p. d. DOGV 30.05.2022)

José Rafael Magdalena Benedicto

Director de l'Escola Tècnina Superior d'Enginyeria